text: Biolog: Vi skal lære at leve med ulven
  20 marts 2015 kl. 13.29
  Ulven er kommet for at blive, og det må vi lære at leve med. Sådan lyder konklusionen fra en biolog fra Kolding efter fund af tre døde rådyr.
  - Vi skal lære at leve med ulven ligesom vi har lært at leve med skovflåter og hugorme.
  Sådan siger biolog ved Kolding Kommune Mette List efter at en eller flere ulve har dræbt tre rådyr i løbet af den seneste måned tæt på Kolding by.
  Men det faktum, at de døde rådyr er fundet få hundrede meter fra et parcelhuskvarter overrasker alligevel biologen.
  - Det var vi da lidt forbavsede over, det er lidt usædvanligt, siger Mette List til TV SYD.
  Hør Mette List forklare om ulvens færden i klippet herunder. (Varighed: 40 sekunder)
  
  